
LIETUVOS RESPUBLIKOS SEIMO
VALSTYBĖS VALDYMO IR SAVIVALDYBIŲ KOMITETAS


PAGRINDINIO KOMITETO IŠVADA 
DĖL LIETUVOS RESPUBLIKOS  SEIMO RINKIMŲ ĮSTATYMO NR. I-2721 41 IR 89 STRAIPSNIŲ PAKEITIMO 
ĮSTATYMO PROJEKTO NR. XIIIP-3737


2019-11-13  Nr. 113-P-36 
Vilnius


1. Komiteto posėdyje dalyvavo: 
Komiteto pirmininkė Guoda Burokienė, komiteto pirmininko pavaduotojas Algis Strelčiūnas, komiteto nariai: Ričardas Juška, Vytautas Kamblevičius, Gintautas Kindurys, Vanda Kravčionok, Kęstutis Masiulis, Zenonas Streikus, Povilas Urbšys. 
Komiteto biuras: vedėja Lina Milonaitė, patarėjai: Algirdas Astrauskas, Eglė Jonevičienė, Ieva Lavišienė, Rasa Mačiulytė, Kristina Šimkutė,  padėjėja Genovaitė Jasaitienė.
Kviestieji asmenys: Seimo narys Naglis Puteikis, Vyriausiosios rinkimų komisijos pirmininkė Laura Matjošaitytė, Teisingumo ministerijos atstovai: Žydrūnas Plytnikas, Jolita Sinkevičiūtė, Žana Jerochovienė, Seimo nario Juozo Bernatonio patarėjas Zenonas Vaigauskas.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo kanceliarijos Teisės departamentas, 
2019-07-31
	
	
	
	Įvertinę projekto atitiktį Konstitucijai, galiojantiems įstatymams, teisėkūros principams ir teisės technikos taisyklėms, teikiame šias pastabas:
1. Projekto 1 straipsniu keičiamo įstatymo 41 straipsnio 5 dalies 3 punkte įtvirtintoje užstato grąžinimo sąlygoje „kandidatų sąrašas (kandidatas) rinkimuose surinko ne mažiau kaip 3 procentus atitinkamoje rinkimų apygardoje rinkimuose dalyvavusių rinkėjų balsų“ siūloma įtvirtinti mažesnę rinkėjų balsų normą „ne mažiau kaip 2 procentus“. Projekto aiškinamajame rašte šis siūlymas yra grindžimamas argumentu „suvienodinti Seimo ir savivaldos rinkimų reguliavimą“. Šis siūlymas vertintinas kritiškai, nes visų politinių atstovaujamųjų institucijų (neiškiriant savivaldybių tarybų) rinkimuose, reglamentuojant užstato grąžinimo sąlygas yra įtvirtintas toks pats rinkėjų balsų procentas “ne mažiau kaip 3 procentai“:  Savivaldybių tarybų rinkimų įstatymo 39 straipsnio 5 dalies 3 punkte - „kandidatas į savivaldybės tarybos narius – merus ar kandidatų sąrašas per savivaldybės tarybos rinkimus surinko ne mažiau kaip 3 procentus rinkimuose dalyvavusių rinkėjų balsų“, Rinkimų Europos Parlamento 42 straipsnio 3 dalies 3 punkte - „kandidatų sąrašas rinkimuose surinko ne mažiau kaip 3 procentus rinkimuose dalyvavusių rinkėjų balsų“. Taigi, vertinant sisteminiu požiūriu, siūlymas Seimo rinkimų įstatymo 41 straipsnio 5 dalies 3 punkte įtvirtintoje užstato grąžinimo sąlygoje nurodytą rinkėjų balsų normą „ne mažiau kaip 3 procentus“ sumažinti iki „ne mažiau kaip 2 procentus“ yra nepagrįstas. 
	Pritarti
	[bookmark: _GoBack]Pasiūlymas:
Išbraukti įstatymo projekto 1 straipsnį.


	2.
	Seimo kanceliarijos Teisės departamentas, 
2019-07-31
	

	
	
	2. Vadovaujantis Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 patvirtintomis Teisės aktų projektų rengimo rekomendacijomis (2017 m. liepos 11 d. redakcija) projekto:
1)  pavadinime žodis „straipsnio“ keistinas į daugiskaitą, nes keičiamas ne vienas įstatymo straipsnis;
2)  2 straipsnyje turėtų būti dėstomas tik keičiamo įstatymo 41 straipsnio 5 dalies punktas, o ne visa dalis.

	Neaktualu
	Pastaba neaktuali, kadangi įstatymo projekto 1 straipsnį yra siūloma išbraukti.     

	3.
	Lietuvos Respublikos teisingumo ministerijos Europos teisės departamentas
2019-08-08
	
	
	
	Išnagrinėję Lietuvos Respublikos Seimo pateiktą derinti Lietuvos Respublikos Seimo rinkimų įstatymo Nr. I-2721 41 ir 89 straipsnio pakeitimo įstatymo projektą Nr. XIIIP-3737 atitikties Europos Sąjungos teisei aspektu, pažymime, kad pastabų dėl įstatymo projekto atitikties Europos Sąjungos teisei neturime.  
	Atsižvelgti
	


3. Piliečių, asociacijų, politinių partijų, lobistų ir kitų suinteresuotų asmenų pasiūlymai: nėra.
4. Valstybės ir savivaldybių institucijų ir įstaigų pasiūlymai: nėra.
5. Subjektų, turinčių įstatymų leidybos iniciatyvos teisę, pasiūlymai:
	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	
	

	1.
	Seimo narys 
Naglis Puteikis
2019-10-10
	1
	
	
	*
	Argumentai:  Pritariant įstatymo projektu didinamam politinių jėgų atstovavimui Seime, atsižvelgiant į daugiamandatėje Seimo rinkimų apygardoje renkamų Seimo narių skaičių, siūlytume nustatyti kiek mažesnį rinkimų slenkstį.
 Pasiūlymas: pakeisti 2 straipsniu keičiamo 89 straipsnio 2 dalį ir ją išdėstyti taip: 
„2. Partijos kandidatų sąrašas gali gauti Seimo narių mandatų (dalyvauja skirstant mandatus) tik tada, jeigu už jį balsavo ne mažiau kaip 3 4 procentai rinkimuose dalyvavusių rinkėjų. Jungtinis kandidatų sąrašas, sudarytas pagal šio įstatymo 43 straipsnį, arba jungtiniam kandidatų sąrašui prilygintas sąrašas gali gauti Seimo narių mandatų (dalyvauja skirstant mandatus) tik tada, jeigu už jį balsavo ne mažiau kaip 5 6 procentai rinkimuose dalyvavusių rinkėjų. Jeigu už sąrašus, dalyvaujančius skirstant mandatus, yra balsavę mažiau kaip 60 procentų visų rinkimuose dalyvavusių rinkėjų, teisę dalyvauti skirstant mandatus įgyja tas lig šiol skirstant mandatus nedalyvavęs sąrašas (sąrašai, jeigu už juos balsavo vienodas rinkėjų skaičius), už kurį balsavo daugiausia rinkėjų. Tokiu pat būdu kandidatų sąrašų, turinčių teisę dalyvauti skirstant mandatus, skaičius didinamas ir toliau iki tokio jų skaičiaus, kada už kandidatų sąrašus, dalyvaujančius skirstant mandatus, yra balsavę ne mažiau kaip 60 procentų visų rinkimuose dalyvavusių rinkėjų.“
	Nepritarti

	Balsavimo rezultatai: 
Alternatyvus balsavimas: už Seimo nario Naglio Puteikio pasiūlymą – 3;
už įstatymo projekto iniciatorių siūlomą reguliavimą – 4. 
   Pritarta įstatymo projekte pasiūlytam reguliavimui.





6. Seimo paskirtų papildomų komitetų / komisijų pasiūlymai: nėra.
7. Komiteto sprendimas ir pasiūlymai:
7.1. Sprendimas: pritarti komiteto patobulintam įstatymo projektui Nr. XIIIP-3737(2) ir komiteto išvadoms.
7.2. Pasiūlymai: nėra.
8. Balsavimo rezultatai: už – 7, prieš – 1, susilaikė – 1.
9. Komiteto paskirti pranešėjai: Vanda Kravčionok.
10. Komiteto narių atskiroji nuomonė: nėra.
PRIDEDAMA. Komiteto patobulintas įstatymo projektas Nr. XIIIP-3737(2) ir jo lyginamasis variantas.

Valstybės valdymo ir savivaldybių komiteto biuro patarėja Ieva Lavišienė, tel. 239 6363

